text: Lynnedslag og storm muligvis årsag til hele tre sommerhuse brød i brand
  29 oktober 2017 kl. 09.19
  Det er muligvis et lynnedslag under stormen, som er årsagen til at tre stråtækte sommerhuse natten til søndag udbrændte ved Vestkysten. En tysk familie er nu genhuset.
  Klokken 02 natten til søndag gik alarmen hos Syd- og Sønderjyllands Politi. Et stråtækt sommerhus på Nordvej i Vejers Strand var brudt i brand.
  Ivan Gohr Jensen, vagtchef, Syd- og Sønderjyllands Politi : "Da sommerhuset ikke var beboet, og der er meldinger om tordenvejr i området, regner vi med, at det er et lynnedslag, som har startet branden."
  På grund af stormvejret bredte ilden sig lynhurtigt og gnister antændte yderligere to stråtækte sommerhuse.
  - Da sommerhuset ikke var beboet, og der er meldinger om tordenvejr i området, regner vi med, at det er et lynnedslag, som har startet branden, siger Ivan Gohr Jensen, vagtchef, Syd- og Sønderjyllands Politi til TV SYD.
  En tysk familie opholdt sig i det ene af sommerhusene, men vagtchefen oplyser, at alle er i god behold. Familien opholdt sig i det ene af de to sommerhuse, som ilden spredte sig til.
  Den nærmere brandårsag skal nu undersøges nærmere, oplyser vagtchefen.
  
  